CELEX: 22017D0031
Language: lt
Date: 1436486400000
Title: 2015 m. liepos 10 d. EEE jungtinio komiteto sprendimas Nr. 191/2015, kuriuo iš dalies keičiamas EEE susitarimo XX priedas (Aplinka) [2017/31]

12.1.2017   
               
               
                  LT
               
               
                  Europos Sąjungos oficialusis leidinys
               
               
                  L 8/25
               
            EEE JUNGTINIO KOMITETO SPRENDIMAS
      Nr. 191/2015
      2015 m. liepos 10 d.
      kuriuo iš dalies keičiamas EEE susitarimo XX priedas (Aplinka) [2017/31]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtraukta 2008 m. lapkričio 19 d. Europos Parlamento ir Tarybos direktyva 2008/99/EB dėl aplinkos apsaugos pagal baudžiamąją teisę (1);
               
            
                  (2)
               
               
                  Direktyva 2008/99/EB apima aktus, kurie yra įtraukti į Susitarimą, bei aktus, kurie neįtraukti į EEE susitarimą;
               
            
                  (3)
               
               
                  todėl EEE susitarimo XX priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XX priede po 1l punkto (Europos Parlamento ir Tarybos direktyva 2009/128/EB) įterpiama:
      
         
                     „1 m.
                  
                  
                     
                        32008 L 0099: 2008 m. lapkričio 19 d. Europos Parlamento ir Tarybos direktyva 2008/99/EB dėl aplinkos apsaugos pagal baudžiamąją teisę (OL L 328, 2008 12 6, p. 28).
                     Direktyvos nuostatos šio susitarimo tikslais pritaikomos taip:
                     kadangi tam tikri Direktyvoje 2008/99/EB išvardyti Bendrijos aktai neįtraukti į EEE susitarimą, bet kokios nuorodos į šiuos aktus, juose vartojamas apibrėžtis ir nusikaltimus, susijusius su veika, priklausančia Direktyvoje 2008/99/EB nurodytų aktų taikymo sričiai, netaikomos ELPA valstybėms. Šiuo metu tai yra šie aktai:
                     
                                 i)
                              
                              
                                 1975 m. gruodžio 8 d. Tarybos direktyva 76/160/EEB dėl maudyklų kokybės,
                              
                           
                                 ii)
                              
                              
                                 1979 m. balandžio 2 d. Tarybos direktyva 79/409/EEB dėl laukinių paukščių apsaugos,
                              
                           
                                 iii)
                              
                              
                                 1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos,
                              
                           
                                 iv)
                              
                              
                                 1996 m. gegužės 13 d. Tarybos direktyva 96/29/Euratomas, nustatanti pagrindinius darbuotojų ir gyventojų sveikatos apsaugos nuo jonizuojančiosios spinduliuotės saugos standartus,
                              
                           
                                 v)
                              
                              
                                 1996 m. gruodžio 9 d. Tarybos reglamentas (EB) Nr. 338/97 dėl laukinės faunos ir floros rūšių apsaugos kontroliuojant jų prekybą,
                              
                           
                                 vi)
                              
                              
                                 2003 m. gruodžio 22 d. Tarybos direktyva 2003/122/Euratomas dėl didelio aktyvumo uždarųjų radioaktyviųjų šaltinių ir paliktųjų šaltinių kontrolės,
                              
                           
                                 vii)
                              
                              
                                 2006 m. vasario 15 d. Europos Parlamento ir Tarybos direktyva 2006/7/EB dėl maudyklų vandens kokybės valdymo,
                              
                           
                                 viii)
                              
                              
                                 2006 m. rugsėjo 6 d. Europos Parlamento ir Tarybos direktyva 2006/44/EB dėl gėlojo vandens, kuriam reikalinga apsauga arba kurį reikia gerinti, kad jame galėtų gyventi žuvys, kokybės,
                              
                           
                                 ix)
                              
                              
                                 2006 m. lapkričio 20 d. Tarybos direktyva 2006/117/Euratomas dėl radioaktyviųjų atliekų ir panaudoto branduolinio kuro vežimo priežiūros ir kontrolės.“
                              
                           
               
      2 straipsnis
      
         Europos Sąjungos oficialiojo leidinio EEE priede skelbtinas Direktyvos 2008/99/EB tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2015 m. liepos 11 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2015 m. liepos 10 d.
         
            
               EEE jungtinio komiteto vardu
            
            
               Pirmininkas
            
            Atle LEIKVOLL
         
      
      
         (1)  OL L 328, 2008 12 6, p. 28.
      
         (*1)  Konstituciniai reikalavimai nurodyti.
      
         PRIEDAS
         
            BENDRA SUSITARIANČIŲJŲ ŠALIŲ DEKLARACIJA,
         
         
            pridedama prie 2015 m. liepos 10 d. EEE jungtinio komiteto sprendimo Nr. 191/2015, kuriuo Europos Parlamento ir Tarybos direktyva 2008/99/EB įtraukiama į EEE susitarimą
         
         
            „Europos Parlamento ir Tarybos direktyva 2008/99/EB grindžiama EB sutarties 175 straipsniu (dabartiniu SESV 192 straipsniu) ir ja siekiama užtikrinti veiksmingą aplinkos apsaugą. Tai bus atlikta pritaikius baudžiamąja teise numatytas teisines priemones. Susitariančiosios Šalys sutarė, kad ši direktyva turi būti įtraukta į EEE susitarimą. Susitariančiosios Šalys sutaria, kad įtraukiant Direktyvą 2008/99/EB nedaromas poveikis EEE susitarimo taikymo sričiai, ir atkreipia dėmesį į tai, kad, įsigaliojus SESV, ES teisės aktų leidėjas gali priimti minimalias taisykles pagal SESV 83 straipsnio 2 dalį, susijusias su nusikalstamų veikų ir sankcijų apibrėžtimi tam tikroje ES politikos srityje, jei toks suderinimas „pasirodo būtinas užtikrinant Sąjungos politikos veiksmingą įgyvendinimą srityje, kurioje taikomos derinimo priemonės“. Pagal 83 straipsnio 2 dalį priimtos būsimos teisėkūros priemonės nebus svarbios EEE.“